Abiotički faktor
Abioticki faktori su uticaji nežive prirode. oni se dele na:
 klimatski (svetlost, temperatura, vlažnost, strujanje vazduha, sunčevo zračenje ...)
 edafski - zemljište (hemijiske i fizičke osobine zemljišta)
 orografski - reljef (nagib terena, okrenutost stranama sveta, razuđenost obale ...)

Temperatura 
Poikilotermni hidrobionti su organizmi koji žive u vodi. Oni imaju temperaturu tela istu kao i temperature vode. Većina hidrobionata su poikilotermi. Euritermni hidrobionti dobro podnose kolebanja temperature. 

Stenotermni slabije podnose kolebanja temperature.

Poikilotermija ( - tačkast, varijabilan + therme – toplota) je sposobnost organizma da se prilagodi na varijacije temperature u okolini. Izmene telesne temperature variraju u skladu s temperaturom okoline. 

Ektotermija ( – spolja + therme – toplota) je regulacija, odnosno izmena telesne temperature u skladu s izmenama temperature okoline.

Euritermalan organizam ( – širok) je sposoban za rast na širokom rasponu temperatura. Neke bakterije se optimalno razvijaju na temperaturama od 28°C do 50 °C.

Stenotermalan organizam ( - uzak) je sposoban za optimalan rast u vrlo uskom rasponu temperatura.

Temperatura vode 
Voda ima visok toplotni kapacitet što uzrokuje njeno sporo zagrevanje i hlađenje. To s jedne strane uzrokuje prilično spore promene temperature vode, što je dobro za organizme, ali s druge strane dovodi do velike zavisnosti temperature organizama i temperature vode, što za organizme nije dobro. 

Temperatura vode utiče na životne procese u vodi, ali i na sama svojstva vode; gustinu, mogućnost rastvaranja, fiziološko delovanje gasova, parcijalnih pritisaka ... Temperaturna stratifikacija vode je uslovljena delovanjem vazduha i Sunca s jedne strane, a Zemlje s druge strane.

Literatura 

 Benito Hogan. 2010. Abiotic factor. Encyclopedia of Earth. eds Emily Monosson and C. Cleveland. National Council for Science and the Environment. Washington DC
 Abiotic Components  from the Department of Biodiversity and Conservation Biology, University of the Western Cape (Republic of South Africa)

Nauke o životnoj sredini